OpenLLM-France/wikimedia huggingface dataset:
# Helena (Ohio)

Helena és una població dels Estats Units a l'estat d'Ohio. Segons el cens del 2000 tenia 236 habitants.

## Demografia

Segons el cens del 2000, Helena tenia 236 habitants, 98 habitatges, i 76 famílies. La densitat de població era de 303,7 habitants per km².
Dels 98 habitatges en un 30,6% hi vivien nens de menys de 18 anys, en un 68,4% hi vivien parelles casades, en un 6,1% dones solteres, i en un 22,4% no eren unitats familiars. En el 20,4% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,75.
Per edats la població es repartia de la següent manera: un 24,2% tenia menys de 18 anys, un 4,7% entre 18 i 24, un 25,8% entre 25 i 44, un 28,4% de 45 a 60 i un 16,9% 65 anys o més.
L'edat mediana era de 42 anys. Per cada 100 dones de 18 o més anys hi havia 98,9 homes.
La renda mediana per habitatge era de 37.292 $ i la renda mediana per família de 35.938 $. Els homes tenien una renda mediana de 44.063 $ mentre que les dones 22.500 $. La renda per capita de la població era de 18.440 $. Aproximadament l'11,3% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Helena». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Helena». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Múscul serrat menor posterior i superior

El múscul serrat menor posterior i superior (musculus serratus posterior superior) és un dels tres músculs serrats del tronc. Està situat a la part superior del dors. S'estén des de la columna vertebral fins a les primeres costelles.
Té l'origen en la part inferior del lligament cervical posterior, en les apòfisis espinoses de la setena vèrtebra cervical (C7), de les tres primeres dorsals (D1-D3) i dels lligaments interespinosos. Es dirigeix cap avall i cap a fora, i es divideix en tres o quatre prolongacions en forma de dit que s'insereixen en la vora externa de la primera costella i en la cara externa de la vora superior de les costelles segona, tercera i quarta; de vegades, també la 5a costella.
Amb la seva acció, eleva les primeres costelles i és, per tant, un múscul que col·labora en la inspiració.

## Imatges

* Posició del serrat menor posterior i superior (en vermell). Animació.
* Múscul serrat menor posterior i superior està etiquetat al centreesquerra i centredreta.

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 9 febrer 2014].
    Aquest article incorpora text de l'edició de l'Anatomia de Gray en domini públic.

## Vegeu també

* Múscul serrat major
* Múscul serrat menor posterior i inferior
* Músculs intercostals

## Enllaços externs

* LUC sps
* Figura anatòmica: 01:05-04 a Human Anatomy Online, SUNY Downstate Medical Center - "Capa intermèdia dels músculs extrínsecs de l'esquena; músculs profunds."
# Gleichenia

Gleichenia es un gènere de falgueres tropicals de l'ordre Gleicheniales. Es originari d'Amèrica i Àfrica tropical.
Està estretament emparentat amb el gènere Stromatopteris, endèmic de Nova Caledònia.

## Algunes espècies

El gènere Gleichenia inclou 165 espècies, entre les que destaquen:
* Gleichenia abscida Rodway
* Gleichenia alpina R.Br.
* Gleichenia cryptocarpa
* Gleichenia dicarpa R.Br.
* Gleichenia mendellii (G.Schneid.) S.B.Andrews
* Gleichenia microphylla R.Br.
* Gleichenia polypodioides (L.) Sm.
* Gleichenia quadripartita
* Gleichenia rupestris R.Br.
* Gleichenia squamulosa

## Referències

* ↑ «Gleichenia». Tropicos.org. Missouri Botanical Garden. [Consulta: 23 juliol 2010].
* 1 2 «Genus Gleichenia». PlantNET - New South Wales Flora Online. Royal Botanic Gardens & Domain Trust, Sydney Australia. [Consulta: 26 gener 2009].
* ↑ Pryer, K. M., E. Schuettpelz, P. G. Wolf, H. Schneider, A. R. Smith, and R. Cranfill (2004). Phylogeny and Evolution of Ferns (Monilophytes) with a Focus on the Early Leptosporangiate Divergences. American Journal of Botany 91 (10): 1582–98.
* ↑ «Helechos». Enciclopedia de la Flora Chilena. [Consulta: 26 març 2013].

## Enllaços externs

* Smith's original description of the genus online at Project Gutenberg
# Metical

El metical (en portuguès metical, plural meticais) és la unitat monetària de Moçambic. El codi ISO 4217 és MZN (fins a l'1 de juliol del 2006 era MZM). Tradicionalment s'ha abreujat Mt, si bé a hores d'ara, amb la nova revaluació, s'acostuma a fer servir l'abreviació MTn (amb la "n" de novo). Se subdivideix en 100 centaus (centavos), fracció que últimament no s'utilitzava de feia temps, però que es va reintroduir en la revaluació de la moneda.

## Història

Es va introduir el 1980 en substitució de l'escut moçambiquès, a raó d'un metical per escut. Després de la revaloració del leu romanès de juliol del 2005, el metical va passar a ser durant un breu temps la unitat monetària de valor més baix del món. Posteriorment el dòlar zimbabwès va passar a encapçalar la llista a causa de la forta devaluació a què es va veure afectat.
Amb la revaloració experimentada l'1 de juliol del 2006, a raó de 1.000 antics meticals (MZM) per un de nou (MZN), ha deixat d'encapçalar les primeres posicions d'aquesta llista de monedes de baix valor.

## Monedes i bitllets

Emès pel Banc de Moçambic (Banco de Moçambique), en circulen monedes d'1, 5, 10, 20 i 50 centaus i d'1, 2, 5 i 10 meticals, i bitllets de 20, 50, 100, 200, 500 i 1.000 meticals.
Els bitllets i monedes anteriors (el valor més alt dels quals era el bitllet de 500.000 meticals) es podran bescanviar al banc central fins al 31 de desembre del 2012.

## Taxes de canvi

* 1 EUR = 32,8162 MZN (12 de juliol del 2006)
* 1 USD = 25,8100 MZN (12 de juliol del 2006)

## Enllaços externs

* Banc de Moçambic Arxivat 2010-06-29 a Wayback Machine. (portuguès) (anglès)
Viccionari
# Joan Roca Sagarra

Joan Roca Sagarra és un advocat català.

## Família

Joan Roca és fill del també advocat Miquel Roca i net de Josep Lluís Sagarra i de Joan Baptista Roca. Alhora, és besnet de Miquel Junyent i nebot de Montserrat Roca.

## Biografia

Neix a Barcelona en 1969. Llicenciat en Dret per la Universitat Autònoma de Barcelona en 1992. Després de cursar el Màster en Dret en la mateixa Universitat, s'incorpora a l'agost de 1992 a la Yale University on es gradua en Màster of Laws al maig de 1994. Completa la seva formació cursant un MBA a Harvard Law School en 2009 així com el programa Executive Education General Manager en el IE Business School en 2013. Inicia la seva carrera professional en 1994 en incorporar-se al despatx espanyol Uría Menéndez. Després de cinc anys, en 1999 s'uneix a Roca Junyent, un projecte promogut pel seu pare, Miquel Roca Junyent. Des de 2018 és President Executiu i soci de Roca Junyent així com membre de la Junta de l'Col·legi d'Advocats de Barcelona.. Desenvolupa la seva activitat professional en l'àmbit bancari i financer, dret mercantil i societari, fusions i adquisicions, Private Equity així com refinançament d'empreses.
Va ser president, en el període 2012-2016, de l'Associació de becaris de "la Caixa". A més, és autor de diferents publicacions, col·labora en revistes d'actualitat econòmica i jurídica, és Copresident en Terralex Government and Regulatory, Copresident del Comitè de Desenvolupament Acadèmic i Professional de la International Bar Association (IBA) i Vocal de la Comissió Jurídica de Foment del Treball. Així mateix, participa activament en associacions de la societat civil, actualment és Patró de la Fundació Catalana de la Síndrome de Down i Women's Link. Està molt vinculat a l'activitat docent, impartint classes a la Universitat Autònoma de Barcelona, la Universitat Pompeu Fabra, ESADE.
També és secretari de consells d'administració de diverses empreses i bancs, com Banc Sabadell d'Andorra. En el període 2005-2019, va formar part de la junta directiva del Cercle d'Economia. En els últims anys ha estat recomanat en els millors directoris internacionals; Chambers and Partners, Legal 500, Leader's League i Best Lawyers.

## Referències

* ↑ Cullell, Pere; Farràs, Andreu. L'oasi català. Barcelona: Planeta, 2001, p. 40.
* ↑ «Joan Roca Sagarra, el abogado que estudió en Yale y Harvard» (en castellà), 20-01-2017. [Consulta: 6 maig 2021].
* ↑ «Roca Junyent se reinventa» (en castellà), 07-08-2018. [Consulta: 6 maig 2021].
* ↑ «Jurídica» (en castellà). [Consulta: 6 maig 2021].
# Gigantomilax

Gigantomilax és un gènere de gasteròpodes inclòs en la família Limacidae.
Les espècies d'aquest gènere es distribueixen per la Mediterrània i Àsia Occidental.
Es coneixen 11 espècies:
* Gigantomilax benjaminus Borredà i Martínez-Ortí, 2008
* Gigantomilax borschomensis Simroth, 1912
* Gigantomilax brunneus (Simroth, 1902)
* Gigantomilax cecconii (Simroth, 1906)
* Gigantomilax daghestanus (Simroth, 1898)
* Gigantomilax koenigi (Simroth, 1912)
* Gigantomilax lederi (O.boettger, 1883)
* Gigantomilax lenkoranus Simroth, 1912
* Gigantomilax majoricensis (Heynemann, 1863)
* Gigantomilax monticola (O.boettger, 1881)
* Gigantomilax occidentalis P.hesse, 1928

## Referències

* 1 2 «Gigantomilax benjaminus Borredà & Martínez-Ortí, 2008 in GBIF Secretariat (2021). GBIF Backbone Taxonomy. Checklist dataset https://doi.org/10.15468/39omei accessed via GBIF.org on 2022-02-09.». [Consulta: 7 febrer 2022].
* ↑ Bouchet, Philippe; Rocroi, Jean-Pierre «Classification and Nomenclator of Gastropod Families». Malacologia. International Journal of Malacology, 47, 2005, pàg. 397. ISSN: 0076-2997.
# José Bellver Gamón

José Bellver Gamón (Rafelbunyol, 1978), més conegut com a Canari, és un pilotari professional, punter d'Escala i corda en la nòmina de l'empresa ValNet. A poc a poc, va agafar responsabilitats i va passar a fer de mitger.
Va debutar al Trinquet de Pelayo a València el 1995.

## Palmarés

* Escala i corda:
** Campió del Circuit Bancaixa: 2005 i 2006.
** Campió Màsters Ciutat de València: 2007 i 2008
** Campió del Triangular d'Escala i corda: 2010
** Campió del Trofeu Ciutat de Dénia: 2008
** Subcampió del Trofeu Mancomunitat de la Ribera Alta: 2008
** Campió del Trofeu Nadal de Benidorm: 2008
** Campió del Trofeu Vidal: 2008
** Subcampió del Trofeu Vidal: 2007
** Subcampió de la Copa Diputació: 2008

## Referències

* ↑ Pilotaris
* ↑ "Canari" Arxivat 2017-03-21 a Wayback Machine. a valnetpilota.com
# Lecoqita-(Y)

La lecoqita-(Y) és un mineral de la classe dels carbonats. Rep el nom en honor de P.E. Lecoq de Boisbaudran (1838-1912), químic francès i especialista en l'anàlisi espectroscòpic de minerals i dels compostos sintètics. Va descobrir els elements químics gal·li, samari i disprosi.

## Característiques

La lecoqita-(Y) és un carbonat de fórmula química Na₃Y(CO₃)₃·6H₂O. Va ser aprovada com a espècie vàlida per l'Associació Mineralògica Internacional l'any 2008. Cristal·litza en el sistema hexagonal.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), i al Museu Canadenc de la Natura, al Quebec (Canadà).

## Formació i jaciments

Va ser descoberta a la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà). També ha estat descrita a la mina Eureka, una mina actualment abandonada que es troba al poble de Castell-estaó, al Pallars Jussà (Lleida). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Lecoqite-(Y)» (en anglès). Mindat. [Consulta: 26 novembre 2021].
# George Psalmanazar

George Psalmanazar (1679 c. - 3 de maig de 1763) és el pseudònim d'un impostor francès que, establit a Anglaterra, afirmava ser nadiu de l'illa de Formosa (en l'actualitat Taiwan) i ser-ne el primer a visitar Europa. El nom real de Psalmanazar és encara avui desconegut.
És especialment conegut pel volum publicat en 1704 i reeditat l'any següent, An Historical and Geographical Description of Formosa («Descripció històrica i geogràfica de Formosa»), editat posteriorment en francès i alemany, que pretenia ser descripció de les costums, vestits, història, religió i llengua dels habitants de l'illa. El llibre contenia, a més, diverses il·lustracions sobre els nadius, els seus governants, edificis, pràctiques religioses, monedes i ídols (entre altres) i un suposat alfabet de la llengua de Formosa, complementat per diversos texts en aquesta llengua.

## Notes

* ↑ També escrit Psalmanaazaar o Psalmanazaar.

## Referències

* ↑ Psalmanazar, George. An Historical and Geographical Description of Formosa [...], 1704.
* ↑ Psalmanazar, George. An Historical and Geographical Description of Formosa [...], 1705.
# Michalová

Michalová és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1786.
# Jack Schrader

Jack Schrader (Olds, Iowa) és un exjugador de bàsquet estatunidenc, que fa ara d'entrenador.
Després de jugar a l'NCAA va ser draftejat a l'NBA l'any 1975 pels Phoenix Suns, però va jugar professionalment a Europa. El seu primer destí va ser el Mataró, on va jugar fins al 1977. La temporada 1977-78 va fitxar pel Cotonificio de Badalona, classificat per jugar la Copa Korac després d'haver quedat quart a la lliga la temporada anterior, jugant dues temporades, fins a la 79-80.
Se'n va tornar als Estats Units, on va començar la seva carrera com a entrenador. No obstant això, la temporada 1982-83 va ser contractat com a entrenador del Joventut de Badalona per Lluís Conesa, fent alhora les tasques de jugador, ocupant una de les places reservades als estranger per la Korac juntament amb Andre Gaddy. Un cop acabada la seva etapa badalonina va tornar novament als Estats Units, prosseguint amb la seva carrera esportiva a les banquetes.

## Referències

* 1 2 «Jack Schrader» (en anglès). Culver-Stockton Wildcat Athletics. Arxivat de l'original el 30 d’agost 2018. [Consulta: 30 agost 2018].
* ↑ «Sólo los tres grandes tienen opción al título» (en castellà). El País, 07-10-1978 [Consulta: 30 agost 2018].
* ↑ Conde Esteve, Justo; Ramos Pérez, José Ramón. Joventut Badalona. La quinta essència del bàsquet, 1992, p. 122 [Consulta: 30 agost 2018].

## Enllaços externs

* Jack Schrader jugador a l'ACB
# Gigantopitec

El gigantopitec (Gigantopithecus) fou un gènere de primats que va existir presumiblement durant el Plistocè, fa un milió d'anys i s'extingí fa mig milió d'anys (hauria conviscut amb l'Homo erectus a l'Àsia sud-oriental), habitava els actuals països de la Xina, Índia i el Vietnam. Les proves fòssils suggereixen que el gigantopitec fou el simi més gros que ha existit mai al planeta. Probablement ha estat quadrúpede i herbívor, amb una dieta similar a la del panda gegant fundada en el bambú i possiblement suplementada amb fruites d'estació.
Encara que es desconeix el perquè de l'extinció del gigantopitec, se suposa que les raons principals foren els canvis climàtics i la concurrència pels recursos amb espècies més ben adaptades (pandes o homes primitius).
Fonamentats en les escasses proves de les quals es disposa (sobretot enormes queixals i dents d'aproximadament 2,5 cm d'ample, recuperats de botigues de medecina tradicional xinesa, però clarament autèntics), el gigantopitec deu haver mesurat 3 metres alçària i pesat de 300 a 500 quilograms, 2 o 3 vegades la mida d'un goril·la, encara que els seus parents vius més pròxims serien els orangutans. Aquesta estimació es basa en el quocient cap/esquelet, dels primats coneguts actualment.
Fou el paleontòleg alemany Ralph von Koenigswald qui trobà el queixal esmentat, a Hong Kong l'any 1935. De seguida reconegué que es tractava d'una espècie de simi gegant, a l'estudi del qual es va dedicar durant els quatre anys següents. Durant la Segona Guerra Mundial Von Koenigswald fou fet presoner, cosa que va interrompre la seva recerca.
Durant anys la medicina xinesa ha treballat amb aquests fòssils, coneguts com a "ossos de drac". El valor econòmic que tenen ha portat els habitants d'aquestes regions a replegar-los, la qual cosa n'ha produït la desaparició de molts llocs on es podrien haver trobat.
Alguns criptozoòlegs han postulat que els primats llegendaris coneguts a diferents zones geogràfiques com a Yeti, o Bigfoot podrien ser varietats de Gigantopithecus que haurien sobreviscut a l'extinció fins al present o, si més no, fins a temps històrics, de manera que el seu record s'hauria transmès fins a nosaltres de moltes generacions en generacions.
# José Beneyto Rostoll

José Beneyto Rostoll (Altea, 1882 - La Nucia, 22 de setembre de 1936) fou un polític i diplomàtic valencià, marquès de Campofértil, diputat a Corts durant la restauració borbònica.

## Biografia

Es llicencià en dret per la Universitat de València i s'adscriví al cos diplomàtic, exercint com a agregat a les ambaixades espanyoles a París, Bucarest i Caracas. Es casà en segones núpcies amb Pilar Guillamas y Caro, Piñeiro y Szecheny, marquesa de Campofértil. Fou elegit diputat pel districte de Pego per la fracció liberal-demòcrata del Partit Liberal a les eleccions generals espanyoles de 1923.
Tot i que durant la Segona República Espanyola no va intervenir directament en política, en esclatar la guerra civil espanyola es va amagar a Altea, però fou descobert i assassinat a La Nucia el 22 de setembre de 1936.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.71. ISBN 9788495484802.
* Els Beneyto d'Altea
* Fitxa del Congrés dels Diputats
# Lecrín

Lecrín és un municipi de la província de Granada, amb una superfície de 40,50 km², una població de 2.269 habitants (2004) i una densitat de població de 56,02 hab/km². És un municipi format pels antics municipis d'Acequias, Béznar, Chite, Mondujar, Múrchas i Talará. Es constituí a Granada entre 1967 i 1973 per la unió d'alguns petits ajuntaments, i Béznarfou l'últim en incorporar-se.
# Hassan

«Hassan» té aquests significats:
* Hassan (ciutat), ciutat de l'Índia.
* Mont Hasan, volcà inactiu de Túrquia
* Hàssan (cognom), irlandès, l'àrab o l'hebreu
* Hàssan (nom)
* Hàssan (guerrer)
* Sobirans del Marroc:
** Sultà Mulay Hasan (Hassan I)
** Rei Hassan II
# Glorieta de la Reconciliació

La Glorieta de la Reconciliació és una obra de Tarragona protegida com a Bé Cultural d'Interès Local.

## Descripció

Petit parc urbà sota el Passeig de Sant Antoni. Té dos nivells diferents; al de baix hi ha un monument als morts de la guerra civil; al de dalt, la "glorieta", hi ha un grup escultòric dedicat a Sant Joan Baptista de la Salle.

## Referències

* ↑ «Glorieta de la Reconciliació». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Metro Redux

Metro Redux és la remasterizació dels dos primers jocs de la sèrie Metro per a les plataformes de PC, PlayStation 4 i Xbox One. Aquest títol es compon dels jocs Metro 2033 i Metro Last Light. Tots dos jocs combinen elements d'acció amb survival horror i elements de First-person shooter. Aquesta edició va ser desenvolupada per 4A Games i distribuïda per Deep Silver. La data de llançament oficial va ser a la fi d'agost de 2014 per a totes les plataformes.

## Argument

En els jocs de la franquícia Metro Redux, s'encarna al protagonista, Artyom, un soldat rus situat a Moscou després d'haver sofert un incident nuclear que ha desolat aquesta zona, obligant als supervivents a viure refugiats en la línia de metro. Tots dos jocs es desenvolupen en un context de pobresa i escassetat de recursos, on els refugiats han de lluitar per la seva supervivència tant dins com fora de la línia de metro, on habiten unes bèsties anomenades Els Foscos.

## Innovacions

Tots dos jocs presenten un nou apartat gràfic totalment redissenyat, tals com l'augment de la qualitat a 1080p tant para PC com para PlayStation 4 i 900p per Xbox One, així com la possibilitat d'executar la 4K resolution en els PC més exigents. La franquícia de videojocs ha rebut una millora notable de la il·luminació i efectes gràfics, tals com els efectes de partícules de fons. També s'ha millorat la taxa de quadres d'animació, arribant a aconseguir els 60 quadres per segon. A l'apartat de jugabilitat tots dos jocs reben diverses millores com la personalització de totes les armes, la millora de la intel·ligència artificial dels enemics o la inclusió de noves zones i secrets no disponibles en les edicions anteriors. Augmenten també els nivells de dificultat incloent: Normal, Difícil, Comando i Comando difícil així com els diferents tipus d'estil de joc, com ara; Supervivència, Survival Horror i Espartan.

## Referències

* ↑ http://www.3djuegos.com/18949/metro-redux/
* ↑ http://www.alfabetajuega.com/ficha/ps4/metro-redux-n-1467 Arxivat 2014-10-25 a Wayback Machine.
# Jack Sparrow

El Capità Jack Sparrow és un personatge de ficció, protagonista de la sèrie de pel·lícules Pirates of the Caribbean, creat pels guionistes Ted Elliott i Terry Rossio, i interpretat per l'actor Johnny Depp. Ha aparegut a les pel·lícules The Curse of the Black Pearl (2003), Dead Man's Chest (2006), At World's End (2007) On Stranger Tides (2011) i Dead Men tell no tales (2017). Tot i que Jack Sparrow fou concebut inicialment com un personatge secundari, quan se'n va fer càrrec Depp va acabar de definir-lo basant-se en el guitarrista de The Rolling Stones Keith Richards i en el personatge de còmic Pepe Lepeu.
El Capità Sparrow també és el protagonista de l'atracció The Legend of Captain Jack Sparrow als Disney's Hollywood Studios. També protagonitza una sèrie de llibres per a nens, ambientada en la seva adolescència, i diversos videojocs.
En el context de les pel·lícules, Sparrow és un dels "Pirates Senyors dels Set Mars", que constitueixen la "Cort dels Germans". Pot ser traïdor quan cal i sap sortir-se'n més amb l'enginy i la negociació que amb les armes o la força, i prefereix fugir de moltes situacions perilloses i lluitar només quan és imprescindible. Sparrow apareix a la trama quan està intentant recuperar el seu vaixell, la "Perla Negra" ("Black Pearl"), de les mans del seu primer oficial amotinat, Hector Barbossa, i després intenta escapar al seu deute de sang amb el llegendari Davy Jones mentre combaten contra els vaixells de la East India Trading Company.

## Curiositats

Abans que Johnny Depp va haver-hi uns candidats que no van arribar, i d'aquests van ser Michael Keaton, Jim Carrey, Hugh Jackman, Christopher Walken, Bill Murray, Robin Williams i Steve Martin. El concepte de la primera pel·lícula va estar inicialment a càrrec de Steven Spielberg.